钦定古今图书集成/明伦汇编/闺媛典/第055卷 > 刘运新妻吴氏
## 钦定古今图书集成/明伦汇编/闺媛典/第055卷 > 刘运新妻吴氏

按《汝宁府志》：吴氏，罗山刘运新妻。刘疾革，念吴无出
喻，改适。吴流涕谓曰：“吾方少艾，君自不瞑目。所以不
忍言死者，君无父母兄弟，惟妾一身侍君，药饵糜粥，
冀君病愈。今既不可为妾，请先自裁决。”遂跪于床之
西隅，经死。刘家贫，鲜妾媵，复病困不能救，唯僵卧相
视，越宿亦亡。二榇并举，人尽哀之。